Mich wundert harte (Mit originalen Lettern)
Mich wundert harte·
dc ir alſe zarte·
kan lachen der mvnt·
ir liehtē ǒgē·
dú hant ane lǒgen·
mich ſenden v̾wūnt·
dú bꝛach alſe tougē·
al in mins h̾zen grunt·
da wont dú gv̊te·
vil ſenfte gemv̊te·
des bin ich vngeſvnt·

Swenne ich vil tumb̾·
ir tv̊n minē kvmb̾·
mit ſange bekant·
ſo iſt es ein wunder·
dc ſi mich tůt vnder·
mit rede zehant·
ſwēne ich ſi hoͤꝛe ſpꝛechē
ſo iſt mir alſe wol·
dc ich geſitze·
vil gar ane witze·
non weiſ war ich ſol·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse